cyanic-selkie/wikianc huggingface dataset:
Յոթ (ֆիլմ)
Գրախոսություններ
Սակայն ոչ բոլոր քննադատներից է «Յոթ»-ը ստացել դրական արձագանք։ Մայքլ Ուիլմինգթոնը դրական է արտահայտվել ռեժիսորական, դերասանական և օպերատորական աշխատանքի մասին, բայց ֆիլմը նրան դուր չի եկել։ Նրա կարծիքով գլխավոր խնդիրը սցենարն է՝ չափազանց բարդ երկխոսություններ, երկու ոստիկանների անհասկանալի շարժառիթ։ Նա ութերորդ մահացու մեղք է անվանել «սցենարի ոչ օբյեկտիվ գնահատականը» ։ Նման կերպ է արտահայտվել նաև Դեսսոն Գոուվը, որը բարձր է գնահատել ռեժիսուրան, բայց ֆիլմի վերջն անվանել  է «դավաճանություն հեռուստադիտողին» ։ Քերոլ Բաքլենդը քննադատորեն է արտահայտվել Թրեյսիի դերի մասին որպես «քավության նոխազ», իսկ Ջոն Ռաթելլը մեղադրել է Ֆինչերին իր ֆիլմում կնոջ հանդեպ անպատշաճ վերբերմունքի համար։
VHS, DVD և BD
1996 թվականին կինոթատրոններում ցուցադրվելուց հետո ֆիլմը թողարկվում է ժապավեններով (1996 թվականի Հոկտեմբերի 14֊ին VHS ձևաչափով ) և երկու տարբերակով լազերային սկավառակներով։ Անմիջականորեն «New Line Cinema»-ի կողմից թողարկված առաջին տարբերակը բաղկացած էր երկու սկավառակից (երեք կողմ) և պարունակում էր միայն ֆիլմը։ «Criterion» ընկերության մյուս տարբերակը ներառում էր չորս սկավառակ (յոթ կողմ), որոնք բացի ֆիլմից պարունակում էին նաև լրացուցիչ նյութ, այն է` դերասանների, ռեժիսորի, սցենարիստի, պրոդյուսերների, դիմահարդարների մեկնաբանությունները, կտրված տեսարանները և այլընտրանքային վերջաբանները։ Սկավառակների տեխնիկական բնութագիրն էր՝ կողմերի հարաբերակցությունը 2.35։1 է (ինչպես կինոթատրոնի ցուցադրման ժամանակ), օգտագործված է Dolby AC-3 աուդիոձևաչափը։ Սակայն «Criterion»- ի սկավառակներում ձայնագրության խտացման համար օգտագործվել է միայն CAV, այն դեպքում, երբ մյուս տարբերակում` և՛ CAV, և՛ CLV ։
1997 թվականի մարտի 26-ին «New Line Cinema»-ն թողարկում է առաջին DVD-սկավառակը, որը պարունակում էր միայն երկու կողմի վրա ձայնագրված ֆիլմը։ Էկրանի կողմերի հարաբերակցությունը 16։9 էր։ Այս տարբերակում հասանելի են Dolby Digital 5.1 և Dolby Digital Stereo աուդիոձևաչափերը ։ Արդեն 2002 թվականի հոկտեմբերի 12-ին լույս է տեսնում նոր DVD «Se7en: Platinum Series»։ Այն բաղկացած է տարբեր պարունակությամբ երկու սկավառակից։ Առաջին սկավառակում ձայնագրված է ֆիլմը, ինչպես նաև դերասանների, ռեժիսորի, սցենարիստի, պրոդյուսերի, օպերատորի, ոճաբանի, խմբագրի, հնչունային ռեժիսորի և կոմպոզիտորի աուդիոմեկնաբանությունները։ Երկրորդ սկավառակում տեղ են գտել բացման տիտրերի ստեղծման մասին պարզաբանումները, կտրված տեսարանները և որոշ այլընտրանքային վերջաբանները, Ջոն Դոուի օրագիրը, լուսանկարիչների մեկնաբանությունները, դերասանների ֆիլմոգրաֆիան, տիրապետումը։ Ֆինչերի և գունանկարիչ Ստիվեն Նակամուրի համագործակցության արդյունքում ֆիլմի համար ստեղծվել է նոր կերպար, որը հիմնված չէր արծաթի պահպանման տեխնիկայի վրա։ Էկրանի կողմերի հարաբերակցությունը 2.40։ 1, հասանելի են Dolby Digital 5.1, DTS 6.1 ES և Dolby 2.0 Surround ձայնային ձևաչափերը ։
2010 թվականի սեպտեմբերի 14-ին դուրս եկավ «Յոթ»-ի BD-ն։ Սկավառակիի պարունակությունը չի տարբերվում 2000 թվականի DVD-ից։ Ֆիլմը կարելի է դիտել 1080p։ Էկրանի կողմերի հարաբերակցությունը նույնպես մնացել է անփոփոխ` 2.40։ 1։ Հասանելի են ձայնային ձևաչափերը` DTS HD Master Audio 7.1 (անգլերենի համար) և Dolby Digital 5.1 սկավառակի վրա առկա այլ լեզուների համար (իսպաներեն, գերմաներեն, պորտուգալերեն, թայերեն) ։
Սիքվել, պրիքվել և կոմիքսներ
Ֆիլմի հաջողությունից հետո «New Line Cinema»-ի պրոդյուսերները հետաքրքրություն ցուցաբերեցին պատմության շարունակության համար։ 2002 թվականին կինոընկերությունը Թեդ Գրիֆֆինից գնեց սցենար, որում խոսքը գնում էր բժիշկ-էքստրասենսի մասին, որն օգնում էր Հետաքննության դաշնային բյուրոյին սերիական մարդասպանի որոնումներում։ Սցենարը դիտարկվում էր որպես «Յոթ»-ի սիքվելի հիմք։ Նախագծի աշխատանքային անունն էր «E8ight»  («Ութ»), իսկ բժշկի դերը պետք է խաղար Մորգան Ֆրիմանը ։ Սակայն Դեյվիդ Ֆրինչերը գաղափարին չի աջակցում և հրաժարվում է մասնակցել նախագծին ։ Վերջ ի վերջո, պրոդյուսերները հրաժարվում են այդ մտքից, իսկ ֆիլմի սցենարը մի քիչ փոփոխվում և օգտագործվում է այլ ֆիլմի՝ « Մխիթարության » համար, որի գլխավոր դերերում խաղացել են Էնթոնի Հոփքինսը և Քոլին Ֆարելը ։
2006 թվականին լուրեր էին պտտվում «Յոթ» ֆիլմի՝ «Virtue» անունով պրիքվել նկարահանելու պլանների մասին, սակայն գործը նկարահանումներին չի հասնում ։
2006 թվականի սեպտեմբերին լույս է տեսնում «SE7EN» կոմիքսի առաջին մասը։ Հրատարակչությամբ զբաղվել է «Zenescope Entertainment» ընկերությունը, որը մտավոր սեփականությունից օգտվելու թույլտվություն էր ստացել «New Line Cinema»-ից։ Ընդամենը 2006-2007 թվականների ընթացքում լույս է տեսել կոմիքսի յոթ մաս՝ յուրաքանչյուր մահացու մեղքի համար։ Յուրաքանչյուր մաս ներառում է 32 գունավոր էջ։ Ի տարբերություն ֆիլմի՝ կոմիքսներում պատմությունը պատմվում է Ջոն Դոուի տեսանկյունից ։
Գրականություն
Կատեգորիա:Ֆիլմեր այբբենական կարգով Կատեգորիա:1995 ֆիլմեր Կատեգորիա:Դեյվիդ Ֆինչերի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆիլմեր ոստիկանների մասին Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Ֆիլմեր մահվան մասին Կատեգորիա:Ամերիկյան թրիլեր դրամա ֆիլմեր Կատեգորիա:Նյու Լայն Սինեմայի ֆիլմեր Կատեգորիա:Ամերիկյան քրեական ֆիլմեր Կատեգորիա:Ֆիլմեր կրոնի մասին Կատեգորիա:Ամերիկյան դրամա ֆիլմեր Կատեգորիա:Ամերիկյան սարսափ ֆիլմեր Կատեգորիա:Բադի մուվի Կատեգորիա:Լոս Անջելեսում նկարահանված ֆիլմեր Կատեգորիա:1990-ականների դրամա ֆիլմեր Կատեգորիա:Ամերիկյան սարսափ թրիլեր ֆիլմեր
Սան Պելայո
Սան Պելայո (San Pelayo), մունիցիպալիտետ Իսպանիայում։ Գտնվում է Վալյադոլիդ պրովինցիայում (Կաստիլյա ի Լեոն ինքնավար համայնքում)։ Տարածքը կազմում է 10,68 կմ2 ։ Բնակչությունը՝ 53 մարդ (2010 թվականի տվյալներով)։ Պրովինցիայի վարչական կենտրոնից գտնվում է 33 կմ հեռավորության վրա։
Ծանոթագրություններ
Կատեգորիա:Իսպանիայի քաղաքներ
Նաստասինո (գյուղ, Սիչովսկի շրջան)
Նաստասինո (Настасьино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Դոշնո
Դոշնո (Дошне), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Դոշնո գյուղում բնակվում էր 44 մարդ։ Բնակավայրը զբաղեցնում է 0,161 կմ² տարածք։ Բնակչության խտությունը կազմում էր 273,29 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռատնովի շրջանի բնակավայրեր Կատեգորիա:Ուկրաինայի գյուղեր
Զասուլսկի գյուղական խորհուրդ (Լուբենսկի շրջան)
Զասուլսկի գյուղական խորհուրդ  (Засульська сільська рада), Ուկրաինայի Պոլտավայի մարզի Լուբենսկի շրջանում ։
2001 թվականի տվյալներով Զասուլսկի գյուղական խորհրդում բնակվում էր 5546 մարդ։ Խորհրդում կա 2 բնակավայր։
Ռոմեն Գարի
Ռոմեն Գարի, ծնունդով լիտվական հրեա, ֆրանսիացի դիվանագետ, վիպասան, ռեժիսոր և Երկրորդ համաշխարհային պատերազմի մասնակից օդաչու։ Նա միակ հեղինակն է, ով Գոնկուրյան մրցանակի կրկնակի դափնեկիր է (իր անվամբ և կեղծանունով)։
Վաղ տարիներ
Գարին ծնվել է Վիլնյուսում Ռոման Կացև անվամբ (קצב, Рома́н Ка́цев) ։ Իր գրքերում և հարցազրույցներում նա իր ծագման, զբաղմունքի և մանկության տարիների մասին զանազան տարբերակներ է ներկայացնում։ Նրա մայրը՝ Մինա Օվչինսկայան (1879 - ?), հրեական ծագումով լիտվացի դերասանուհի էր, հայրը հրեական ծագումով լիտվացի գործարար Արյե-Լեյբ Կացևն էր (1883 - 1942) ։ 1925 թ. հայրը ընտանիքը լքում է և նորից ամուսնանում։ Հետագայում Գարին հայտարարում է, որ իր իրական հայրը հանրահայտ դերասան և կինոաստղ Իվան Մազուկինն է, ում հետ նա ապշեցուցիչ նմանություն ուներ (և ում դերը նա մարմնավորեց իր հուշերի՝ Խոստումներ արշալույսին։ ֆիլմում) ։
Ստեղծագործություններ
Ստեղծագործություններ, որոնք հրատարակվել են Ռոմեն Գարի կեղծանվամբ Ստեղծագործություններ, որոնք հրատարակվել են Էմիլ Աժար կեղծանվամբ Ստեղծագործություններ, որոնք հրատարակվել են Ֆոսկո Սինիբալդի կեղծանվամբ Ստեղծագործություններ, որոնք հրատարակվել են Շատան Բոգա կեղծանվամբ
Ծանոթագրություններ
Կատեգորիա:Ֆրանսիացի գրողներ Կատեգորիա:Ֆրանսիացի դիվանագետներ Կատեգորիա:Ինքնասպան գրողներ Կատեգորիա:Գրական կեղծանուններով հայտնի հեղինակներ Կատեգորիա:Երկրորդ համաշխարհային պատերազմի մասնակիցներ Կատեգորիա:Գրողներ այբբենական կարգով Կատեգորիա:Ֆրանսիացի կինոռեժիսորներ Կատեգորիա:Ֆրանսիացի սցենարիստներ Կատեգորիա:Ֆրանսիացի վիպասաններ Կատեգորիա:Ֆրանսիացի թարգմանիչներ Կատեգորիա:Ֆրանսիացի իրավաբաններ Կատեգորիա:Ֆրանսիացի օդաչուներ Կատեգորիա:Գոնկուրյան մրցանակի դափնեկիրներ Կատեգորիա:20-րդ դարի ֆրանսիացի վիպասաններ Կատեգորիա:Պոստմոդեռնիստ գրողներ
Սորան (Աղբակի գավառ)
Սորան, գյուղ Արևմտյան Հայաստանում, Վանի վիլայեթի Աղբակի գավառակում ։
Հռոմի հիմնադրումից սկսած
Հռոմի հիմնադրումից սկսած Ab Urbe condita (կապված է Anno Urbis conditae, AUC կամ a.u.c. ), լատիներեն «քաղաքի (Հռոմի) հիմնադրումից սկսած», ժամանակահատվածի հաշվարկի համակարգ, ընդունված է հաշվել մ․ թ․ ա․ 753 թվականից ։
Օգտագործվել է որոշ հռոմեացի պատմաբանների կողմից՝ որևէ տարեթիվ նշելու համար։ Ներկայիս պատմաբանները սա ավելի հաճախ են օգտագործում, քան հռոմեացիները։ Հռոմեական տարին հաճախ նշվում էր այդ տարի կառավարած կոնսուլի անունով, կամ հետագայում Հուստինիանոս Ա Բյուզանդիայի կայսեր պահանջով 537 թվականից հաշվարկ էր կատարվում ըստ կայսեր կառավարած տարիների։ Եզրը հաճախ հանդիպում է Հռոմեական պատմության մասնագետ, գերմանացի պատմաբան Թեոդոր Մոմզենի երկերում։
Ծանոթագրություններ
Կատեգորիա:Տոմարագիտություն
Մարի Դրեսլեր
Մարի Դրեսլեր (Marie Dressler, իրական անունը Լեյլա Մարի Քյորբեր Leila Marie Kerber, ), կանադացի-ամերիկացի օսկարակիր դերասանուհի։
Կենսագրություն
Լեյլա Մարի Քյորբերը ծնվել է կանադական Կոբուրգ քաղաքում 1868 թվականի նոյեմբերի 9-ին ավստրիացի Ալեքսանդր Ռուդոլֆ Քյորբերի և նրա կնոջ՝ Աննա Հենդերսոնի ընտանիքում։ Նրա դերասանական տաղանդը դրսևորվել է մանկության տարիներին, իսկ բեմական կարիերան սկսվել է տասնչորս տարեկան հասակում։ 1892 թվականին իր առաջին դեբյուտով հանդես է եկել Բրոդվեյում։ Մարին ի սկզբանե ցանկացել է դառնալ օպերային երգչուհի, բայց ուղղվել է վոդևիլների (կարճ կոմիքսային խաղ, որն ուղեկցվում է երգով) կողմը։ 1900-ականների սկզբին արդեն վոդևիլի ամենավառ աստղերից մեկն էր։ Իր թատերական կարիերայից բացի, Մարին 1909 և 1910 թվականներին «Edison Records»-ի համար գրանցել է երկու ձայնասկավառակ։
1902 թվականին նա հանդիպել է կանադացի երիտասարդ դերասան Մակ Սանեթին և օգնել նրան աշխատանքի անցնել թատրոնում։ Այն բանից հետո, երբ Սանեթը հիմնեց սեփական կինոստուդիան, նա հրավիրեց Մարիին խաղալ իր «Թիլլիի ընդհատված վեպը» (1914) ֆիլմում Թիլլի Բենքսի դերը։ Հաջորդ չորս տարիների ընթացքում նա նկարահանվեց ևս մի քանի կինոնկարներում, նախքան կրկին վոդևիլներին վերադառնալը։
1919 թվականին, Նյու Յորքում գործադուլից հետո, Դերասանների ասոցիացիան Դրեսլերին նշանակել է իր առաջին նախագահ։ 1927 թվականին Մարին հայտնվել է թատրոնների արտադրողների սև ցուցակում՝ դերասանական շատ ներկայացումներում իր կոպիտ դիրքորոշման պատճառով։ Բայց Մարին նույնպես շատ երկրպագուներ է ունեցել, և նրանց մեջ էր «MGM»-ի կանադացի սեփականատեր Լուի Մայերը։ Հենց նա է օգնել Դրեսլերին 1927 թվականին վերսկսելու կինոյում իր կարիերան։ Մարին, որպես կինոդերասան, արագ հաջողության հասավ կատակերգություններում, չնայած այն հանգամանքին, որ նա արդեն 60 տարեկան էր։
Բացի կատակերգական դերերից, նա ունեցել է նաև լուրջ դերեր, ինչպիսին է Մի Դիվոտը «Մին և Բիլլ» ֆիլմում (1930)։ Այս դերը դարձել է նրա կարիերայի ամենահաջողվածներից մեկը և 1931 թվականին նրան բերեց Օսկարի մրցանակ՝ որպես լավագույն դերասանուհի։ Մեկ տարի անց նա կրկին դարձել է «Օսկարի» հավակնորդ` «Էմմա» ֆիլմում (1932) իր դերի համար։ 1933 թվականի օգոստոսի 7-ին Մարին դարձել է առաջին կինը, ով նկարահանվեց «Time» ամսագրի շապիկին։ Չնայած այս հաջողությանը 1933 թվականին, նրա կարիերան կտրուկ ավարտվել է քաղցկեղի ախտորոշումից հետո։ Իր կյանքի ավարտին Մարին, ով իրեն բավականին անհրապույր էր համարում, գրել է ինքնակենսագրություն, որը կոչվում է «Տգեղ բադի ձագ»։
Կյանքի վերջին տարիները դերասանուհին անցկացրել է իր ընկերոջ՝ Քլեր Դյու Բրեյի հետ, որի հետ, բացի ընկերությունից, նա ունեցել է լեսբիական հարաբերություններ ։ Մարի Դրեսլերը մահացել է 1934 թվականի հուլիսի 28-ին՝ 65 տարեկան հասակում, Կալիֆոռնիայի Սանտա Բարբարա քաղաքում և թաղվել է Գլենդելի Ֆորեսթ Լոուն գերեզմանատանը։
Ծանոթագրություններ
Կատեգորիա:Դերասանուհիներ այբբենական կարգով Կատեգորիա:Քաղցկեղից մահացածներ Կատեգորիա:Հոլիվուդյան փառքի ծառուղի Կատեգորիա:Ամերիկացի կինոդերասանուհիներ Կատեգորիա:Կանադացի կինոդերասանուհիներ Կատեգորիա:Կանադացի սցենարիստներ Կատեգորիա:Կանադացի կինոռեժիսորներ Կատեգորիա:Թատրոնի դերասանուհիներ Կատեգորիա:Բեմական կեղծանուններ
(4039) Սուսեկի
(4039) Սուսեկի (Souseki), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 17-ին Ցուտոմու Սեկիի կողմից Գեյսեյում ։
Միջին հեռավորությունը Արեգակից կազմում է 2,417296 ա. մ., առավելագույնը մոտենում է 2,2695 ա. մ. հեռավորության վրա և հեռանում 2,5651 ա. մ. ։ Արեգակի շուրջ մեկ ամբողջական պտույտ է կատարում 1372,76 երկրային օրվա ընթացքում, իր ուղեծրով շարժվելով միջինում 0,262246 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,05° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վոլոխովսկոե
2001 թվականի տվյալներով Վոլոխովսկոե ավանում բնակվում էր 209 մարդ։ Բնակավայրը զբաղեցնում է 2,4 կմ² տարածք։ Բնակչության խտությունը կազմում էր 87,08 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վոլչանսկի շրջանի բնակավայրեր Կատեգորիա:Ուկրաինայի ավաններ Կատեգորիա:1938 թվականին հիմնադրված բնակավայրեր
Գեորգ Ֆրիդրիխ Կնապ
Գեորգ Ֆրիդրիխ Կնապ (Georg Friedrich Knapp, ), գերմանացի վիճակագիր և քաղաքական տնտեսագետ, Նոր պատմական դպրոցի ներկայացուցիչ։
Էլլի Հոյս Կնապի հայրն է։
Կենսագրություն
Ծնվել է 1842 թվականի մարտի 7-ին։ Նրա հայրը հայտնի քիմիկոս Ֆրիդրիխ Լյուդվիգ Կնապն էր։
Սովորել է Մյունխենի, Բեռլինի, Գյոթինգենի համալսարաններում։ Եղել է վիճակագրական բյուրոյի տնօրեն (1867 թվականից), 1869 թվականին դարձել է Լայպցիգի համալսարանի տնտեսագիտության և վիճակագրության դոցենտ։ Ստրասբուրգում եղել է նաև ռեկտոր 1891-1892 և 1907-1908 թվականներին ։
Նա եղել է Պրուսիայի, Բավարիայի և Հայդելբերգի գիտությունների ակադեմիաների անդամ։
Մահացել է 1926 թվականին Դարմշտադտում։
Անձնական կյանք
Կինը` Լիդիա Կորգանովը, ծնվել է Վրաստանում։ Կնոջ հոգեկան հիվանդության պատճառով երկու դուստրերին` Մարիաննային և Էլլիին, Կնապը միայնակ է դաստիարակել այն ընթացքում, երբ կինը բուժում է ստացել առողջարաններում ։ Էլլին հետագայում դարձել է Գերմանիայի Դաշնային Հանրապետության առաջին նախագահ Թեոդոր Հոյսի կինը։
Գիտական ներդրում
Բնակչության վիճակագրության նշանավոր տեսաբանը` Կնապը, այն սակավաթիվ վիճակագիրներից մեկն էր, որն ուներ խիստ մաթեմատիկական պատրաստվածություն. մասնավորապես Կնապն է մշակել է մահացության ինդեքսը որոշելու մեթոդը։ Սոցիալական վիճակագրության ոլորտում Կնապը սոցիալական երևույթների օրենքները չի վերագրել անխուսափելի բնական օրենքների օրինաչափություններին. ընդունելով ֆիզիկական օրենքների ազդեցությունը բարոյա-վիճակագրական երևույթների կայունության վրա` նա ակնկալում էր մեթոդաբանական գիծ ստանալ սոցիալական էթիկայի զարգացումից, որն իր առջև կամքի ազատության հարց է դնում։
Ստրասբուրգի այսպես կոչված ագրարային պատմության դպրոցի հիմնադիրներից մեկն է, որն ուսումնասիրել է ագրարային զարգացման և դրանց տարածման շրջանների հիմնական տեսակները։ Ագրարային հարաբերությունների պատմության վերաբերյալ իր ուսումնասիրություններում հիմնական ուշադրությունը դարձրել է իրավական հասկացությունների վերլուծությանը։ Քննադատել է պրուսական ագրարային բարեփոխումները, որոնք, նրա կարծիքով, չեն ապահովել գյուղացիների սեփականության իրավունքը հողի վրա, ինչը հանգեցրել է գյուղացիների զանգվածային հողազրկությանը և բատրակ դառնալուն։
Աշխատություններ
Նրա վաղ աշխատանքները հիմնականում վերաբերում են բնակչության և գյուղատնտեսության հարցերին։
Արտաքին հղումներ
Կատեգորիա:19-րդ դարի տնտեսագետներ Կատեգորիա:Գերմանացի տնտեսագետներ Կատեգորիա:Պրուսիայի գիտությունների ակադեմիայի անդամներ Կատեգորիա:Գյոթինգենի համալսարան
Սերգեյ Ալիֆիրենկո
Սերգեյ Գենադիևիչ Ալիֆիրենկո ( Серге́й Геннадиевич Алифиренко, ), ծագումով Հայաստանից ռուս հրաձիգ մարզիկ՝ մասնագիտացած 25 մ տարածության վրա արագազարկ ատրճանակով գնդակային հրաձգության (ISSF 25 meter rapid fire pistol) մեջ։ 2000 թվականի ամառային օլիմպիական խաղերի ոսկե մեդալակիր է, 2004 թվականի ամառային օլիմպիական խաղերի բրոնզե մեդալակիր, հրաձգային տարբեր մրցաձևերում Եվրոպայի յոթակի չեմպիոն (1997, 1999, 2001, 2003 и 2005 թթ., բոլոևը՝ անհատական հաշվարկով), աշխարհի 2006 թվականի չեմպիոն (թիմային հաշվարկով)։ Ռուսաստանի սպորտի վաստակավոր վարպետ է (2000), Ռուսաստանի զինված ուժերի փոխգնդապետ։ Համարվում է ամենամեծ տարիքում օլիմպիական չեմպիոնի տիտղոս նվաճած ռուս մարզիկը (41 տարեկան և 244 օրական հասակում է օլիմպիական ոսկին ձեռք բերել)։
Ծնվել և հասակ է առել Կիրովականում՝ ներկայիս Վանաձորում։
Կարիերա
Հրաձգությամբ լիարժեք կերպով զբաղվել է 11 տարեկանից, բազմիցս դարձել է Հայկական ԽՍՀ չեմպիոն, 1976 թվականին էլ՝ դպրոցականների համամիութենական սպարտակիադայում արժանացել է արծաթե մեդալի և սպորտի վարպետի կոչման՝ 600 հնարավորից վաստակելով 591 միավոր. այդ ցուցանիշը հայաստանցի հրաձիգ մարզիկների համար դեռևս պահպանում է ռեկորդայինի կարգավիճակը։
1976 թվականին 17-ամյա Ալիֆիրենկոն ընդգրկվել է ԽՍՀՄ պատանեկան հավաքականում, հետագայում անդամագրվել երկրի երիտասարդական, այնուհետև՝ մեծահասակների հավաքականներին։
Սերգեյի մարզական ամենամեծ նվաճումը 2000 թվականի օլիմպիական խաղերի ոսկե մեդալն է։ Նրա նախընտրած մրցաձևի կանոնները 2005 թվականի հունվարի 1-ին փոխվել են, և Ալիֆիրենկոն կարճ ժամանակամիջոցում մեծ հաջողությամբ հարմարվել է նոր կանոններին։ Նա հաղթել է և՛ Եվրոպայի առաջնությունում, և՛ 2005 թվականի աշխարհի գավաթի խաղարկության եզրափակիչում։ Ընդ որում՝ սահմանել է մի քանի համաշխարհային ռեկորդ։ ISSF հրաձգության 2006 թվականի աշխարհի առաջնությունում բրոնզե մեդալ և 2008 թվականի ապրիլին Պեկինում կայացած աշխարհի գավաթի նախաօլիմպիական խաղարկությունում ոսկե մեդալ նվաճելուց հետո բավարար վարկանիշային միավորներ է վաստակել և իրավունք ստացել հանդես գալու հերթական ամառային օլիմպիական խաղերում, սակայն աչքի հիվանդության պատճառով ստիպված է եղել հրաժարվել ամենաբարձր կարգի այդ մրցումներին մասնակցելուց, ինչը մեծ կորուստ էր Ռուսաստանի հավաքականի համար։
Դոպինգային սկանդալ
2008 թվականի հոկտեմբերին Ալիֆիրենկոն 2 տարով որակազրկվել է այն բանից հետո, երբ ձախողել է դեքսամետազոն թմրամիջոցի դոպինգ թեստը ։
Արտաքին հղումներ
Կատեգորիա:Ռուս օլիմպիական չեմպիոններ Կատեգորիա:Ապրող անձինք Կատեգորիա:1959 ծնունդներ
Կոկոսի ջուր
Կոկոսի ջուր (նաև կոկոսի հյութ), կոկոսների ներսում մաքուր հեղուկ (կոկոսի արմավենու պտուղներ)։ Զարգացման վաղ շրջանում՝ զարգացման միջուկային փուլում, այն ծառայում է որպես կոկոսի էնդոսպերմի սուսպենզիա։ Աճը շարունակվելուն պես՝ էնդոսպերմը հասունանում է, մտնում է բջջային փուլ և նստում կոկոսի միջուկի կեղևի մեջ ։ Երիտասարդ կոկոսի հեղուկը հաճախ նախընտրելի է հասած կոկոսի հեղուկից։ Երիտասարդ կանաչ կոկոսների ջուրը նաև մասնավորապես հայտնի է որպես բուկո հյութ Ֆիլիպինյան անգլերենում ։
Բերքահավաք
Սովորաբար թարմ կոկոսները քաղվում են ծառից, երբ դրանք դեռ կանաչ են։ Կոկոսի վրա կարելի է անցք բացել «մսին» (հեղուկին և միջուկին) հասնելու համար։ Երիտասարդ կոկոսներում հեղուկը և օդը կարող են որոշ ճնշման տակ լինել և թեթևակի ցայտել, երբ առաջին անգամ դիպչեն ներքին կեղևին։ Այն կոկոսները, որոնք գետին են ընկել, ենթակա են փտելու կամ միջատների և կենդանիների կողմից վնասվելու։
Արտադրանքներ
Սովորական կոկոսի ջուրը արևադարձային երկրներում վաղուց հայտնի ըմպելիք է, որտեղ այն հասանելի է թարմ վիճակով՝ տարաներով կամ էլ շշալցված։
Խմելու համար կոկոսը մատուցվում է սառեցված, թարմ կամ փաթեթավորված։ Սրանք հիմնականում վաճառում են փողոցային վաճառողները, որոնք դրանք հիմնականում բացում են մաչետե ներով կամ նմանատիպ պարագաներով հաճախորդների առջև։ Մանրածախ կոկոսի ջուրը կարելի է գտնել սովորական այլումինե տարաներով, Tetra Pak-ով, ապակե կամ պլաստիկե շշերով, երբեմն պարունակելով կոկոսի միջուկ կամ կոկոսի դոնդող։
Կոկոսի ջուրը կարող է խմորվել՝ վերածվելով կոկոսի քացախի։ Այն նաև օգտագործում են նատա դե կոկո՝ դոնդողանման մթերք պատրաստելու համար։
Սննդային արժեք
Կոկոսի հյութը 79 կիլոջոուլ (19 կկալ) սննդային էներգիա ունի։ 100 միլիլիտր քանակությամբ կոկոսի ջուրը բաղկացած է 95% ջրից և 4% ածխաջրերից, 1%-ից պակաս սպիտակուցներից և ընդհանուր ճարպից. Կոկոսի ջուրը պարունակում է քիչ քանակությամբ վիտամիններ և սննդային հանքանյութեր՝ ընդհանուր Օրական արժեքի (ՕԱ) 10%-ից պակաս։
Ռիսկեր
Կոկոսի ջրի չափից շատ օգտագործման հնարավոր առաջացող (բայց, ըստ երևույթին, բավականին հազվադեպ) առողջական ռիսկերից մեկը արյան մեջ կալիումի գերառատությունն է (հիպերկալեմիա), որը առաջացնում է երիկամների սուր անբավարարություն, սրտի առիթմիա, գիտակցության կորուստ և ի վերջո մահ ։ Մի քանի լիտր կոկոսի ջուր խմելուց հետո հիպերկալեմիայի և գիտակցության կորստի մասին զեկուցվել է միայն որպես կլինիկական դեպքի ուսումնասիրում՝ մեկ անձի տվյալ արտադրանքի օգտագործումը ֆիզիկական ծանրաբեռնվածությունից հետո ։
Սննդամթերքի և դեղամիջոցների վարչությունը հայտնաբերել է կոկոսի ջրի բակտերիալ վարակման վտանգ, քանի որ այն վաճառվում է «հում»։
Անեկդոտային աղբյուրները կոկոսի ջուրը նկարագրում են որպես սենիցի՝ տարեց մարդկանց սպանելու միջոց, Հնդկաստանի հարավային մասում, որը ինչպես նաև հայտնի է որպես թալայկութալ ։ Այս սովորության համաձայն, տարեց մարդուն ստիպում են խմել մեծ քանակությամբ կոկոսի ջուր, ինչը ի վերջո հանգեցնում է տենդի և մահվան, որոնց հստակ պատճառները պարզված չեն ։
Կոմերցիոնացում
21–րդ դարի սկզբից, կոկոսի ջուրը արևմտյան երկներում վաճառվում էր որպես բնական էներգետիկ կամ սպորտային ըմպելիք՝ ունենալով քիչ քանակությամբ ճարպեր, ածխաջրեր, կալորիաներ և զգալի էլեկտրոլիտներ։
Կեղծ գովազդ
Կոկոսի ջրի օգտակարության մասին մարքեթինգային պնդումները հիմնված չեն գիտական ապացույցների վրա և արգելված են որոշ կարգավորող կազմակերպությունների կողմից՝ ինչպիսիք են Միացյալ Նահանգների Սննադամթերքի և դեղամիջոցների վարչությունը, որը արտադրողներին զգուշացրել է մոլորեցնող մարքեթինգային պնդումների մասին, թե կոկոսի ջուրն ունի հակավիրուսային հատկություններ, կարող է իջեցնել խոլեսթերինը, կարող է կարգավորել արյան գլյուկոզի մակարդակը, և այլ կեղծ պնդումներ, որոնք չեն համապատասխանում արտադրանքին ։
Որոշ ընկերություններ բախվել են խմբակային հայցերի կեղծ գովազդային պնդումների պատճառով, այն մասին, թե ապրանքը «գերխոնավեցնող է», «սնուցող» և «մեգաէլեկտրոլիտ է» ։ Հայցվորները նաև պնդում էին, որ մի ընկերություն՝ Վիտա Կոկոն, կեղծ պնդում է, որ իր արտադրանքը պարունակում է «15 անգամ ավելի շատ էլեկտրոլիտներ, քան սպորտային ըմպելիքները» և խեղաթյուրել է նատրիումի և մագնեզիումի գովազդվող մակարդակը։ Ընկերությունը հերքել է որևէ օրինազանցություն և 2012 թվականի ապրիլին կարգավորել է 10 միլիոն ԱՄՆ դոլարի հայցը ։
Բժշկական օգտագործումը Կամբոջայում
Թեև այսօր բժիշկները չեն թույլատրում փոխարինել աղի լուծույթը կոկոսի ջրով, ինչը Կարմիր քմերների ռեժիմի ժամանակ սովորություն է եղել Կամբոջայում 1975 -1979 թվականններին ։ Կամբոջայի փաստաթղթային կենտրոնը Պոլ Պոտի ժամանակ մարդկության դեմ հանցագործություն է անվանել այն սովորությունը, որի համաձայն անփորձ բուժքույրներին թույլ էր տրվում կանաչ կոկոսի ջուրը որպպես դեղամիջոց օգտագործել ։
Ծանոթագրություններ
Կատեգորիա:Ըմպելիքներ Կատեգորիա:Մրգային հյութեր Կատեգորիա:Վիքիպեդիա:ԲՊՀ հոդվածներ 2023
Օճառե պղպջակներ (նկար)
«Օճառե պղպջակներ» (Bubbles), անգլիացի նկարիչ և պրեռաֆայելիտների կարկառուն ներկայացուցիչ Ջոն Էվերեթ Միլլեի վրձնին պատկանող նկար։ Այս ստեղծագործությունը նկարիչը ստեղծել է 1886 թվականին։ Մեծ Բրիտանիայում այս նկարը մեծ ճանաչում գտավ, քանի որ երկար տարիներ անընդմեջ օգտագործվում էր «Pears Transparent Soap» օճառի գովազդման համար և ցայսօր էլ ասոցացվում է այդ ապրանքատեսակի հետ ։ Այս երևույթը բավականին երկար վեճերի առիթ հանդիսացավ. վիճարկում էին, թե կարելի՞ է արվեստը և գովազդը համատեղել միմյանց հետ։ «Օճառե պղպջակներ» կտավը երեխաների պատկերով բազմաթիվ նկարներից մեկն է, որը մեծ ճանաչում ու հեղինակություն բերեց Միլլեին ստեղծագործական ուշ շրջանում։ Նկարն այսօր պահպանվում և ցուցադրվում է Լիվերպուլի Լեդի Լևեր պատկերասրահում։
Ստեղծման պատմություն
Նկարի ստեղծման ժամանակ այն ուղղակի կոչվում էր «Երեխայի աշխարհը» (A Child's World): Հենց այս անվանումով էլ այն առաջին անգամ ցուցադրվեց հասարակության համար 1886 թվականին Գրոսվենոր պատկերասրահում։ Հետո նկարը գնեց Ուիլյամ Ինգրեմը, ով «The Illustrated London News» ամսագրի սեփականատերն էր ։ Այդ ամսագրում նկարը տեսնում է «A&F Pears» օճառի արտադրությամբ զբաղվող հիմնարկության ղեկավարը և որոշում է ձեռք բերել կտավը։ Նկարի համար վճարում է 2200 ֆունտ ստեռլինգ։ Ընկերությանն անհրաժեշտ էր նկարի հեղինակի թույատրությունը, որպեսզի նկարը ենթարկեն որոշակի փոփոխությունների և ավելացնեն «Pears» հիմնարկության լոգոտիպը՝ գովազդի համար։ 1887 թվականին «Pears»-ը ամբողջությամբ գնեց հեղինակային իրավունքները և սկսեց այն գովազդել իր օճառների համար ։ Դրա պատճառ Ջոն Միլլեն ենթարկվեց գրաքննադատության բանաստեղծուհի Մարիա Կորելիի կողմից։ Վերջինս իր «Սատանայի ողբը» վեպում նկարչին քննադատեց, որպես սեփական տաղանդի դեմ դավաճանած անձնավորություն. .
Պատասխան նամակում Ջոն Էվերետտ Միլլեն մեկնաբանել է, որ հեղինակային իրավունքները վաճառել է օճառի ընկերությանը և ոչ մի պատասխանատվություն չի կրում նկարի փոփոխման գործում։ Միլլեի որդին հայտարարեց, որ փորձել է խոչընդոտել գովազդի հրապարակմանը, սակայն, ոչ մի իրավական թույլտվություն չի ունեցել։ Կորելիի գրքի երկրորդ վերահրատարակման մեջ հեղինակը հրաժարվեց իր բառերից, որոնք քննադատում էին Ջոն Էվերետտ Միլլեին։ Իսկ գովազդը այնպիսի ճանաչում ձեռք բերեց, որ Ուիլյամ Ջեյմսը, ով դարձավ Մեծ Բրիտանիայի թագավորական ռազմածովային նավատորմի ծովակալ, ցկյանս հայտնի դարձավ «Bubbles» անվանումով, որը հայերեն նշանակում է «պղպջակներ»։
Նկարագիր
Նկարում պատկերված է նկարչի թոռնիկը՝ Ուիլյամ Միլբուրն Ջեյմսը՝ հագնված Ֆրենսիս Էլիզա Բարնեթի գրչին պատկանող «Փոքրիկ լորդ Ֆաունթլերոյ» (1886) վեպի գլխավոր հերոսի ոճով. երեխան օճառե պղպջակներ է բաց թողնում և հետևում է դրանց ։ Մանուկը նստած է քարին։ Ոտքերը խաչաձև դրված են միմյանց։ Քարի ձախ կողմին ջարդված կավե անոթ է գտնվում։ Երեխան ձեռքերում պահել է տարա, որի մեջ օճառաջուրն է։ Իսկ աջ ձեռքում պղպջակ փչելու հարմարանքն է։ Երեխան ակնդետ նայում է վերև բարձրացած պղպջակին՝ տագնապով հետևելով, թե երբ է այն պայթելու։
Արտաքին հղումներ
Կատեգորիա:1886 նկարներ Կատեգորիա:Ջոն Էվերեթ Միլլեի նկարներ Կատեգորիա:Լեդի Լևեր պատկերասրահի նկարներ Կատեգորիա:Մեծ Բրիտանիայի արվեստ
Ունիվերսիտարիո (այլ կիրառումներ)
Ունիվերսիտարիո անվանումը կրում կամ ներառում են.
Դուբովկա (քաղաքատիպ ավան, Ուզլովսկի շրջան)
Դուբովկա (Дубовка), քաղաքատիպ ավան Ռուսաստանի Տուլայի մարզի Ուզլովսկի շրջանի կազմում։
Բնակչությունը 2010 թվականին գրանցված տվյալներով կազմում էր 9127 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Տուլայի մարզի Ուզլովսկի շրջանի բնակավայրեր
Գրեգուար Դելակուր
Կենսագրություն
18 տարեկանից սկսած Գրեգուարը սկսում է զբաղվել գրական գործունեությամբ։ Այս շրջանի նրա գրական գործերը հիմնականում բանաստեղծություններ էին։ Նա առաջին անգամ իր բանաստեղծություններից մեկը հրատարակում է 1978 թվականին Լը Մոնդ պարբերականում։ 1998 թվականին էկրան է բարձրանում նրա առաջին ֆիլմը ։ 2011 թվականին լույս է տեսնում հեղինակի առաջին վեպը՝ «Գրողի ընտանիքը» (L’Écrivain de la famille) վերտառությամբ, որը դրական ընդունելություն է գտնում գրական հասարակության կողմից և արժանանում է մի շարք գրական մրցանակների։ 2012 թվականին հրատարակվում է նրա երկրորդ «Իմ ցանկությունների ցանկը» (La Liste de mes envies) վեպը, որը նույնպես ջերմ ընդունելության է արժանանում և թարգմանվում գրեթե բոլոր եվրոպական լեզուներով ։ Իր երրորդ՝ «Առաջինը, ինչը մենք կտեսնենք» (La première chose qu'on regarde) վեպում, հեղինակը նկարագրում է մի երիտասարդ զույգի սիրո պատմություն։ Որոշ անձինք մատնանշում են, որ հեղինակն իր այս ստեղծագործության մեջ օգտագործել է հանրահայտ դերասաններ Ռայան Գոսլինգի և Սքարլեթ Յոհանսոնի կերպարները ։
Ծանոթագրություններ
Կատեգորիա:Ֆրանսիացի գրողներ Կատեգորիա:Ֆրանսիացի սցենարիստներ Կատեգորիա:Ֆրանսիացի կինոռեժիսորներ
Խռնդատ մերկացողուն
Խռնդատ մերկացողուն, խլածաղկազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Նկարագրություն
15-70 սմ բարձրությամբ բազմամյա բույս է։ Արմատամերձ տերևները փետրաձև հատված են, նշտարաձև կամ երկարավուն սեգմենտներով։ Ծաղկաբույլը սովորաբար ճյուղավորված է և ողկուզանման։ 12-22 մմ տրամագծով պսակը դեղին է ։
Տարածվածություն
Հայաստանում հանդիպում է միայն Երևանի ֆլորիստիկական շրջանում (Գոռավան, Վեդի, Վաղարշապատ, Ուշակերտ)։ Աճում է նաև Նախիջևանում, Դաղստանում, Արևելյան Անդրկովկասում, Արևելյան Անատոլիայում և Իրանում ։
Էկոլոգիա
Աճում է ստորին լեռնային գոտում՝ ծովի մակարդակից 700-1000 մ բարձրությունների վրա, ինչպես նաև չոր քարքարոտ լանջերին, կիսաանապատներում և ավազային անապատներում։ Ծաղկում է հունիս ամսին, պտղաբերում՝ հուլիսին ։
Պահպանություն
Վտանգված տեսակ է։ Հայտնի է մեկ պոպուլյացիա Արարատյան դաշտում՝ ինտենսիվ գյուղատնտեսական գործունեության տարածքներում։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված էր որպես անհետացած տեսակ։ CITES-ի և Բեռնի կոնվենցիաների հավելվածներում ընդգրկված չէ ։
Պոպուլյացիայի մի մասը պահպանվում է «Գոռավանի ավազուտներ» արգելավայրի տարածքում՝ «Խոսրովի անտառ» պետական արգելոցի կազմում ։
Ծանոթագրություններ
Կատեգորիա:Վտանգված տեսակներ Կատեգորիա:Բազմամյա բույսեր Կատեգորիա:Ծածկասերմեր Կատեգորիա:Խլածաղկազգիներ Կատեգորիա:ՀՀ Կարմիր գրքում գրանցված բույսեր
Փիթր Փեն (1953, մուլտֆիլմ)
«Փիթր Փեն» կերպարի առաջին էսքիզները հայտնվել են Դիսնեյի ստուդիայում 1940 թվականին։ Այդ ժամանակներում, Դիսնեյ ստուդիայի նկարիչները իրենց մուլտհերոսների համար որպես նախատիպ վերցնում էին կենդանի դերասանների։ Փոքրիկ փերի Դին-Դինի նախատիպը հանդիսացել է Մարգարետ Քերրին։ Մուլտֆիլմը ունի շարունակությեուն «Վերադարձ դեպի Կախարդական Աշխարհ» վերնագրով, որը ցուցադրվել է 2002 թվականին։
Սյուժե
Դարլինգների ընտանիքում երեխաները սիրում են երևակայել Փիթր Փենի մասին։ Մայրը չի ընդդիմանում նրանց երևակայությանը, համարելով այդ կախարդական տղային մանկության շունչ, իսկ ահա հայրը անկեղծորեն հավատացած է, որ հորինվածքները բարբաջանքներ են։ Բայց ահա մի կախարդական գիշերում երեխաներին հնարավորություն է ընձեռնվում թռչել Փիթր Փենի հետ դեպի ֆանտաստիկ երկիր՝ Նետլանդիա։ Այդ կղզում ապրում են կորած տղա երեխաները, քաջ հնդկացիները և խորհրդավոր ջրահարսները, ինչպես նաև ծովահենները, նավապետ Ջեյմս Հուկի գլխավորությամբ։
Այս ֆիլմում ներկա է կանացի նախանձի դրդապատճառը, որը չկա Դիսնեյի որևէ լիամետրաժ մուլտֆիլմում։ Ֆիլմի հերոսները շարունակ մրցակցում են Փիթր Փենի ուշադրության համար և ձգտում են նրա համար վնասել միմյանց (Զընգ-Զենգ փերին և Վենդի ջրահարսները, նաև վագրային շուշանները)։ Օգտագործելով Վենդիի դեմ Զենգ-Զընգ փերիի ունեցած նախանձը, նավապետ Կեռիկը գրեթե ոչնչացնում էր Փիթր Փենին։ Սակայն դա նրան չհաջողվեց, և նրան մյուս ծովահենների հետ միասին վտարում են կղզուց։
Թեև, մինչ այդ Կեռիկի կողմից գերի ընկած կորած տղաները և Վենդիի եղբայրները՝ Ջոնը և Մայքլը, համարյա դառնում էին Կեռիկի կողմնակիցները, և միայն Վենդիի միջամտությունն է կանգնեցնում նրանց։ Փիթր Փենը Կեռիկի նավի վրա գերի ընկած Վենդիին և նրա եղբայրներին վերադարձնում է տուն՝ Լոնդոն։
Ծանոթագրություններ
Կատեգորիա:Ամերիկյան մուլտֆիլմեր Կատեգորիա:Ֆիլմեր ծովահենների մասին Կատեգորիա:Գրական ստեղծագործությունների էկրանավորումներ Կատեգորիա:Ուոլթ Դիսնեյ ստուդիայի մուլտֆիլմեր Կատեգորիա:1953 մուլտֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Բրիտանական վեպերի էկրանավորումներ Կատեգորիա:Պիեսների հիման վրա նկարահանված ամերիկյան ֆիլմեր Կատեգորիա:1953 ֆիլմեր Կատեգորիա:Դիսնեյյան ֆիլմեր Կատեգորիա:Փիթեր Պեն Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան երաժշտական ֆիլմեր Կատեգորիա:Լոնդոնում նկարահանված ֆիլմեր
Սան Պրոկոպիո
Սան Պրոկոպիո  (San Procopio), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 575 մարդ, բնակչության խտությունը կազմում է 58 մարդ/կմ²։ Զբաղեցնում է 10 կմ² մակերես տարածք։ Փոստային ինդեքսն է՝ 89020։ Հեռախոսային կոդը՝ 0966։
Ժողովրդագություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքիներ
Խինոծմինդա (Քոբուլեթի շրջան)
Խինոծմինդա (ხინოწმინდა), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում ։
Դիրք
Գտնվում է ծովի մակարդակից 1040 մետր բարձրության վրա։ Շրջկենտրոն Քոբուլեթից 26 կմ հեռավորության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քոբուլեթի շրջան Կատեգորիա:Աջարիայի բնակավայրեր
Աշոտ Ղազարյան (ճարտարապետ)
Աշոտ Արամի Ղազարյան, ճարտարապետ։
Կենսագրություն
1949 թվականին ավարտել է Երևանի պոլիտեխնիկական ինստիտուտը։ 1952-1997 թվականներին աշխատել է Հայարդնախագիծ ինստիտուտում։ 1964-1971 թվականներին եղել է Երևանի գլխավոր ճարտարապետի տեղակալ և ճարտարապետության ու շինարարության պետական վերահսկողության Երևանի տեսչության պետ։ 1956 թվականից Հայաստանի ճարտարապետների միության անդամ ։
Գործունեություն
Ղազարյանի նախագծերով կառուցվել են՝
Պարգևներ
Պարգևատրվել է Խորհրդային Հայաստանի Գերագույն Խորհրդի պատվոգրով։
Ծանոթագրություններ
Կատեգորիա:Հայ ճարտարապետներ Կատեգորիա:ՀՊՃՀ շրջանավարտներ Կատեգորիա:Հայաստանի ճարտարապետների միության անդամներ
Նավինի (գյուղ, Շումյաչինսկի շրջան)
Նավինի (Навины), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Consejo Mundial de Lucha Libre
«Consejo Mundial de Lucha Libre» (CMLL, նախկին անվանումներ՝ Empresa Mexicana de la Lucha Libre, NWA-EMLL), պրոֆեսիոնալ ըմբշամարտի (ռեստլինգ) լուչա լիվրե ենթատեսակի մեքսիկական կազմակերպություն, պրոմոշեն։
Հիմնադրվել է 1933 թվականին՝ հանդիսանալով մինչ օրս գոյություն ունեցող ամենահին ռեստլինգ կազմակերպությունը։ Հայտնի է ստեղծագործական պահպանողությամբ և մարզիկների կերպարային դրսևորումների ավանդականությամբ։ Բացի մի քանի տեսակի ոչ ավանդական մարտատեսակներից, ինչպիսիք են վանդակային կամ առանց որակազրկումների մարտերը, կազմակերպությունը զերծ է մնում հարդքոր ռեստլինգի ցուցադրումից։
Կազմակերպության տարբեր քաշային կարգերում ներկայումս գործում են թվով 12 աշխարհի չեմպիոնական տիտղոսներ։
Արտաքին հղումներ
Կատեգորիա:Պրոֆեսիոնալ ըմբշամարտի կազմակերպություններ Մեքսիկայում Կատեգորիա:1933 հիմնադրված ընկերություններ
44-օրյա պատերազմ
44-օրյա պատերազմ, պատերազմ Արցախի Հանրապետության և Ադրբեջանի Հանրապետության միջև, որը սկսվել է սեպտեմբերի 27-ին Ադրբեջանի ռազմական ագրեսիայով և ավարտվել նոյեմբերի 9-ին Հայաստանի վարչապետ Նիկոլ Փաշինյանի կողմից ընդունված կապիտուլացիոն համաձայնագրով։ Պատերազմի ընթացքում Արցախի Հանրապետությանը ռազմական աջակցություն է ցուցաբերել Հայաստանը, Ադրբեջանին՝ Թուրքիան։
Մարտական գործողությունները ընթացել են արցախա-ադրբեջանական շփման գծի ողջ երկայնքով, ինչպես նաև հայ-ադրբեջանական շփման գծի որոշ հատվածներում ։ Մարտական գործողություններն սկսվել են սեպտեմբերի 27-ի առավոտյան ժամը 07:10 ։ Ի պատասխան պատերազմի՝ Հայաստանում և Արցախում հայտարարվել է ռազմական դրություն և ընդհանուր զորահավաք։ Ադրբեջանի որոշ շրջաններում սկզբում հայտարարվել է ռազմական դրություն և պարետային ժամ, ապա ընդհանուր զորահավաք։
2020 թվականի նոյեմբերի 10-ին կնքվեց կապիտուլացիոն համաձայնագիր, ըստ որի Արցախի Հանրապետության տարածքի մեծ մասը հանձնվում է Ադրբեջանի վերահսկողությանը՝ նախկին ԽՍՀՄ կազմում գտնված ԼՂԻՄ-ի տարածքից դուրս բոլոր շրջանները բացառությամբ Բերձորի միջանցքը, Շուշի քաղաքը, Հադրութի շրջանի, Ասկերանի և Մարտունու շրջանի որոշ գյուղեր, իսկ պետության սահմանները պահպանում են ռուս խաղաղապահները։
Պատերազմը նշանակալի դարձավ ԱԹՍ-ների, նորագույն տեխնիկայի և ծանր հրետանու լայնամասշտաբ ռազմական օգտագործմամբ և ինֆորմացիոն դաշտում պաշտոնական հակամարտությամբ՝ հանդես գալով ժամանակակից պատերազմի օրինակ։ Ըստ Հայաստանի ՊՆ ներկայացուցիչ Արծրուն Հովհաննիսյանի՝ ռազմական գործողությունների ինտենսիվությամբ և տեխնիկայի օգտագործման ծավալով պատերազմը համեմատելի է 2003թ․ Իրաքյան պատերազմի հետ՝ ԱՄՆ-ի և Իրաքի միջև ։
Բազմաթիվ երկրներ և միջազգային կառույցներ խստորեն դատապարտել են հակամարտությունը՝ երկու կողմերին կոչ անելով անհապաղ դադարեցնել կրակը և վերսկսել կառուցողական բանակցությունները ։
Նախապատմություն
2020 թ․ հուլիսին սկսվեցին բախումներ Հայաստանի և Ադրբեջանի զինված ուժերի միջև Տավուշի շրջանում, որի ավարտից հետո Ադրբեջանը սկսեց պատրաստվել լայնածավալ պատերազմի։
Պատերազմից մեկ ամիս առաջ՝ հուլիսի վերջից մինչև օգոստոսի 10-ը Նախիջևանում և Բաքվում կայացել են թուրք-ադրբեջանական համատեղ զորավարժություններ, որից հետո թուրք հրամանատարները, հրահանգիչները և F-35-ները մնացել են Ադրբեջանում։
Սեպտեմբերի 22-ից Ադրբեջանում առգրավել կամ հաշվառել են անձնական գույք հանդիսացող պիկապ մեքենաներ՝ պատճառաբանելով, որ այն բանակի կարիքների համար է ։ Ըստ Սիրիայի մարդու իրավունքներին հետևող կազմակերպության սեպտեմբերի 24-ի տարածած հաղորդագրության Թուրքիայի կառավարությունը Սիրիայի հյուսիսից Ադրբեջան է տեղափոխում Սուլթան Մուրադ և Ալ Համզա դիվիզիաների 300 վարձկանների ։Պատերազմը սկսելուց մեկ օր առաջ ԱՄՆ-ն իր քաղաքացիներին կոչ արեց լարվածության սրացման և վերջին բախումների պատճառով հեռու մնալ հայ-ադրբեջանկան սահմանին մոտ գտնվելուց ։
Սեպտեմբերի 27
Ըստ Արցախի նախագահի մամուլի քարտուղարի՝ առավոտյան սկսված ռազմական գործողությունների արդյունքում Ադրբեջանի զինված ուժերը հրետակոծում են նաև խաղաղ բնակավայրերը, այդ թվում՝ մայրաքաղաք Ստեփանակերտը ։ Ստեփանակարտում հայտարարվել է օդային տագնապ։
Ըստ ՀՀ ՊՆ խոսնակի՝ հայկական կողմը խոցել է ադրբեջանական երկու ուղղաթիռ և երեք ԱԹՍ, Ադրբեջանը ունեցել է նաև մարդկային և տեխնիկական կորուստներ, մասնավորապես 3 տանկի կորուստ ։ ԱՀ ՊՆ, ՊԲ հրամանատար Ջալալ Հարությունյանը հանդես է եկել մարտակոչով ։
Ըստ Արցախի Մարդու իրավունքների պաշտպանի՝ Ադրբեջանի հարձակման հետևանքով Արցախի քաղաքացիական բնակչության շրջանում կան կորուստներ ։ Մարտունու շրջանում երկու անձ է զոհվել՝ մեկ կին ու մեկ երեխա, կա երկու վիրավոր։
Արցախի նախագահ Արայիկ Հարությունյանը երկրի տարածքում հայտարարել է ռազմական դրություն և համատարած զորահավաք ։
Հայաստանի վարչապետ Նիկոլ Փաշինյանը հայտնել է երկրում ռազմական դրության և ընդհանուր զորահավաք հայտարարելու մասին ։
Ըստ տեղեկատվական փորձագետ Սամվել Մարտիրոսյանի՝ Ադրբեջանում արգելափակվել են գրեթե բոլոր սոցիալական մեդիաները. Facebook, Youtube, Whatsapp, TikTok, աշխատում է միայն Twitter-ը ։
Արցախի նախագահ Արայիկ Հարությունյանը մամլո ասուլիսի ժամանակ հայտնել է, որ Արցախի դեմ լայնածավալ պատերազմում Ադրբեջանի հետ կռվում է նաև Թուրքիան, որը ներկայացված է մեծաքանակ ռազմական տեխնիկայով, օդուժով և վարձկան զինվորներով ։
Սեպտեմբերի 28
Արցախի պաշտպանության նախարարությունը հրապարակել է սեպտեմբերի 28-ին հակառակորդի դեմ ծավալված մարտերի ընթացքում զոհված 28 զինծառայողների անունները։
Երկու կողմերի զինված ուժերը պարբերաբար հրապարակում են հակառակորդի զինտեխնիկան ոչնչացնելու տեսանյութեր։ Ադրբեջանը ներկայացնում է հիմնականում Արցախի պաշտպանական զինատեսակների, մասնավորապես «Օսա-ԱԿ»-ներին հարվածելու տեսանյութեր, իսկ հայկական կողմը հրապարակում է Ադրբեջանի հարձակվողական զինտեխնիկայի, մասնավորապես հարվածային անօդաչու սարքերի, տանկերի և այլ մարտական մեքենաներ ոչնչացնելու տեսանյութեր։
Երեկոյան Հայաստանի պաշտպանության նախարարության ներկայացուցիչ Արծրուն Հովհաննիսյանը հայտնել է, որ Ադրբեջանը սկսել է լայնամասշտաբ հարձակողական նոր գործողություն Արաքսի հովտի հատվածում և Մատաղիս-Թալիշ հատվածներում։ Հաղորդագրության համաձայն՝ Արցախի ՊԲ-ը հաջող դիմակայել է բոլոր հարձակումներին՝ հակառակորդին հասցնելով անձնակազմի և տեխնիկայի զգալի կորուստներ, մասնավորապես ոչնչացվել է 22 միավոր տանկ, 10 միավոր այլ զրահատեխնիկա, ավելի քան 370 զինվորական ։
Սեպտեմբերի 29
Սեպտեմբերի 29-ի առավոտյան ՀՀ պաշտպանության նախարարությունը հայտնել է, որ Ադրբեջանը կրակ է վարել ՀՀ ԶՈՒ Վարդենիսի զորամասի, ինչպես նաև օդուժ են կիրառել դիրքերի ուղղությամբ։ Ադրբեջանական հարվածային ԱԹՍ-ի հարվածից Վարդենիսում այրվել է քաղաքացիական ավտոբուս ։
ՀՀ պաշտպանության նախարարությունը հայտնում է, որ ժամը 10։30-ին Թուրքիայի ռազմաօդային ուժերին պատկանող F-16 կործանիչները օդ են բարձրացել Ադրբեջանի «Գյանջա» օդանավակայանից և ապահովել են «Դալյար» օդանավակայանից ՀՀ Վարդենիսի տարածաշրջանի Վարդենիս, Մեծ Մասրիկ, Սոթք տարածաշրջաններում տեղակայված ՀՀ բնակավայրերի և ԶՈՒ ցամաքային ստորաբաժանումների ուղղությամբ Ադրբեջանի ՍՈՒ-25 և թուրքական արտադրության «Բայրաքթար» ԱԹՍ-ով ռմբահրթիռային հարվածները։ F-16 կործանիչի կողմից ՀՀ օդային տարածքում խոցվել է ՀՀ ԶՈւ ռազմաօդային ուժերի ՍՈւ-25 գրոհիչը, օդաչուն զոհվել է։ Թուրքիայի Հանրապետության F-16 բազմաֆունկցիոնալ կործանիչը գտնվել է 60 կմ խորության, 8200 մետր բարձրության վրա ։
Սեպտեմբերի 30
Ըստ Հայաստանի զինված ուժերի՝ գիշերը մարտերը շարունակվել են ավելի պակաս ինտենսիվությամբ ։
Ըստ Հայկական զինված ուժերի՝ նրանք զգետնել են 2 ադրբեջանական IAI Harop տեսակի ԱԹՍ ։
Ժամը 13։00-ին ՀՀ ՊՆ-ն հայտարարեց, որ ոչնչացվել են ադրբեջանական մեծ թվով կենդանի ուժեր, այդ թվում «ՏՕՍ-1Ա» ռազմական տեխնիկա ։
Ժամը 15։30-ի մոտ ՀՀ ՊՆ մամուլի խոսնակը հայտնեց, որ խոցվել են ադրբեջանական զինուժի դիրքեր՝ ներկայացնելով տեսանյութ ։
Արցախի նախագահի մամուլի խոսնակ Վահրամ Պողոսյանը հայտնել է, որ Ադրբեջանի ռազմական ինքնաթիռը ռմբակոծել է Մարտակերտ քաղաքը, որի հետևանքով երեք խաղաղ բնակիչ է զոհվել, կան նաև վիրավորներ ։
Ըստ Արծրուն Հովհաննիսյանի՝ հայկական զինված ուժերը տեղեկատվություն է ստացել, որ Թուրքիայից Ադրբեջանը ստացել է Բայրաքթար տեսակի անօդաչու սարքեր, նաև Ադրբեջանում աշխատում են թուրքական F-16 ինքնաթիռները ։
17։00-ի մոտ հրապարակվեցին սեպտեմբերի 29-ին խոցված Սու-25 ինքնաթիռի նկարները ։
18։00-ի մոտ ըստ Հայկական Զինված ուժերի՝ իրենց կողմից խոցվել են «Սմերչ» և «Ուրագան» տիպի ռեակտիվ կայանքներ ։ BBC խմբագրականը հարցազրույց էր վերցրել Ադրբեջանի կողմից կռվող սիրիացի վարձկանից, որը նշել էր, որ իրենց խաբել են՝ բերելով ռազմաճակատ ։
Երեկոյան Արցախի ՊԲ-ն հրապարակեց 23 զոհված զինվորականի անուն ։
Ըստ Արցախի նախագահ Արայիկ Հարությունյանի՝ պատերազմի առաջին 4 օրվա ընթացքում հայկական զինված ուժերի կողմից խոցվել է Ադրբեջանական այնքան ռազմական տեխնիկա, որքան Արցախյան առաջին ազատամարտի ժամանակ ։
Ըստ Արցախի ՊԲ-ի՝ ադրբեջանական զինուժի կորուստները եղել են 130 զոհ, 260 վիրավոր, 29 տարբեր տեսակի զրահատեխնիկա, 3 ՏՈՍՍ ծանր հրանետային կայանքներ և 11 անօդաչու թռչող սարքեր ։
Հոկտեմբերի 1
Հոկտեմբերի 1-ին նախորդող գիշերը ըստ ՊԲ-ի եղել է կայուն լարված, իսկ առավոտյան մարտական գործողությունները վերսկսվել են ։ Ըստ Արցախի նախագահի մամուլի խոսնակի՝ պատերազմը սկսվելուց ի վեր հոկտեմբերի 1-ի գիշերը եղել է առաջին գիշերը, երբ բացառությամբ մի քանի դեպքերի՝ եղել է հարբերական անդորր ։ Ըստ մամուլի խոսնակի՝ ադրբեջանական զինված ուժերի զոհերի մեջ գերակշռում էին ազգային փոքրամասնությունների ներկայացուցիչները՝ թալիշներն ու լեզգիները, մահացած զինվորականների համազգեստների գրպաններում գտնվել են ներարկիչներ ։
Ֆրանսիայի նախագահ Էմանուել Մակրոնը հայտարարել է, որ ավելի քան 300 սիրիացի իսլամիստ թուրքական Ղազիանթեփով ուղարկվել է Ադրբեջան՝ պատերազմին մասնակցելու նպատակով։ Նա նաև հայտնել է, որ տեղեկությունը հաստատված փաստ է, այդ մարդիկ նույնականացվել են և նրանց հետևում են, նրանք բոլորն էլ կապ ունեն «Իսլամական պետություն» ահաբեկչական կազմակերպության հետ ։
Հայկական կողմը հաղորդել էր հակառակորդի 3 ռազմական ինքնաթիռ, 2 ուղղաթիռ և 13 անօդաչու թռչող սարք խոցելու մասին։ Արցախի Պաշտպանության բանակի նախնական տվյալներով՝ խոցված օդանավերը Սու-25, ուղղաթիռները՝ Մի-24 տիպի էին ։
Ըստ Հայաստանի Հանրապետության հակաօդային պաշտպանության (ՀՕՊ) տեղորոշման հոկտեմբերի 2-ի ժամը 00։15-ի տվյալների՝ Հայաստանի Զինված ուժերի կողմից խոցվել է 4 անօդաչու թռչող սարք՝ 1-ը՝ Կոտայքի, ևս 3-ը՝ Գեղարքունիքի մարզում։ Բոլոր խոցված անօդաչուները, ըստ Շուշան Ստեփանյանի, եղել են հետախուզական։ Հայաստանի օդային տարածքում ընդհանուր առմամբ հոկտեմբերի 1-ին խոցվել է հակառակորդի 7 անօդաչու սարք։ Գեղարքունիքի մարզի տարածքում հայտնված 6 անօդաչու թռչող սարքերից մեկից հրթիռ է արձակվել Մեծ Մասրիկ բնակավայրի վրա, ինչի հետևանքով մեկ քաղաքացիական անձ է զոհվել, ևս երկուսը՝ վիրավորվել ։
Հոկտեմբերի 2
Հոկտեմբերի 2-ի առավոտյան ժամը 07:55-ի սահմաններում հայկական ուժերի հակաօդային պաշտպանության (ՀՕՊ) ստորաբաժանումները Արցախի հյուսիսարևելյան ուղղությամբ խոցել են հակառակորդի մեկական ինքնաթիռ և անօդաչու թռչող սարք, իսկ հակառակորդի՝ առանձին հատվածներում հայկական զորքերի պաշտպանությունը ճեղքելու փորձերը ձախողվել են ։ Ժամը 12:15-ին Հայկական ՀՕՊ ուժերը Արցախի հարավարևելյան ուղղությամբ խոցել են ադրբեջանական զինուժի ևս մեկ ինքնաթիռ, իսկ հյուսիսային ուղղությամբ ժամը 12:07-ից 12:10-ն ընկած ժամանակահատվածում՝ 2 անօդաչու թռչող սարք (ԱԹՍ)։ Ճակատի տարբեր ուղղություններում ընթացել են մարտեր, ոչնչացվել են հակառակորդի կենդանի ուժ և զրահատեխնիկա, մասնավորապես՝ տանկեր ։
Արցախի Պաշտպանության բանակի փոխհրամանատար Արթուր Սարգսյանը հոկտեմբերի 2-ի առավոտյան հայտնել է, որ ադրբեջանցի խոցված սպայի մոտ հայտնաբերված իսրայելական «Թադիրա» մակնիշի ռադիոկայանի վերծանման արդյունքում պարզվել է, որ նշված ուղղություններում խմբավորումները ղեկավարվում են հիմնականում արաբերենով ։
Շարունակվել է հակառակորդի կողմից խաղաղ բնակավայրերի թիրախավորումը, հրթիռակոծվել են Ստեփանակերտ և Հադրութ քաղաքները, որի հետևանքով եղել են վիրավորներ քաղաքացիական բնակչության շրջանում, Ստեփանակերտում փրկարար ծառայության շենքը մասնակի ավերվել է, որի արդյունքում եղել են 7 վիրավորներ, փլուզվել են հարյուրավոր տներ, նաև դպրոցներ ու հիվանդանոցներ, արձանագրվել է նաև 1 մահվան դեպք։ Խաղաղ բնակչությանը թիրախավորելու մասին ահազանգել է նաև Արցախում Կարմիր խաչի առաքելության ղեկավար Բերտրան Լամոնը ։ Հրետակոծության տակ է հայտնվել նաև Մարտակերտում ռուս և հայ լրագրողների տեղափոխող մի ավտոբուս։ Տեղեկությունը տարածել է ռուսական ՌԻԱ Նովոստի գործակալության թղթակիցը, ում խոսքով ավտոբուսում գտնվողները չեն տուժել ։
Ըստ ՊՆ ներկայացուցիչ Արծրուն Հովհաննիսյանի՝ հակառակորդը հոկտեմբերի 2-ին ունեցել է 520 զոհ, ավելի քան 700 վիրավոր, կորցրել է մոտ 45 միավոր զրահատեխնիկա, 6 ինքնաթիռ, որոնց մեծ մասը օդում չեն խոցվել, 3 ուղղաթիռ և 6 ԱԹՍ։ Նա նշել է նաև, որ Հադրութ և Ստեփանակերտ քաղաքներին հասցված հարվածներից տուժել են մեծ թվով բնակիչներ, շինություններ, քաղաքացիական պաշտպանության ինստիտուտներ, ենթակառուցվածքներ։ Ընդհանուր առմամբ հայ-ադրբեջանական սահմանի ամբողջ երկայնքով եղել է համեմատաբար հանգիստ իրավիճակ ։
Արցախի նախագահ Արայիկ Հարությունյանի հրամանագրով՝ Արցախյան ազատամարտի և ապրիլյան պատերազմի օրերից հայտնի հրամանատար Կարեն Ջալավյանը պարգևատրվել է «Ոսկե արծիվ» շքանշանով և արժանացել Արցախի հերոսի կոչման։ Միջոցառումը տեղի է ունեցել բանակի մարտական կառավարման կենտրոնում՝ Պաշտպանության բանակի բարձրագույն հրամկազմի ներկայությամբ։ Ըստ Արայիկ Հարությունյանի՝ «Եղնիկներ»-ի հերոսական մարտական գործողությունների արդյունքում Կարեն Ջալավյանի հրամանատարությամբ ոչ միայն գրավել են անհրաժեշտ ստրատեգիական կետեր, այլ նաև հակառակորդին կարողացել են պատճառել բավականին մեծ կորուստներ ։
Հոկտեմբերի 3
Գիշերվա ընթացքում արցախա-ադրբեջանական հակամարտության գոտում մարտերը տարբեր ինտենսիվությամբ շարունակվել են։ Առավել թեժ մարտեր են ընթացել ճակատային գծի հյուսիսային և հարավային ուղղություններում, որտեղ հակառակորդը, ռազմաճակատ նետելով նոր ուժեր, անցել է հարձակման։ ՊԲ ստորաբաժանումները դիմադրություն են ցուցաբերել և մեծ կորուստներ պատճառել հակառակորդին։ Հարավային ուղղությամբ ոչնչացվել է հակառակորդի 3 ինքնաթիռ ։
ՊՆ ներկայացուցիչ Արծրուն Հովհաննիսյանը հայտնում է, որ ըստ հետախուզական տվյալների՝ ադրբեջանական զոհերի քանակն արդեն անցնում է 3000-ը, իսկ դիերի մի մեծ մասը գտնվում է չեզոք գոտում ու նրանց այնտեղից հանելու ուղղությամբ գործնականում ոչ մի քայլ չի ձեռնարկվում ։
Ըստ Արցախի Պաշտպանության նախարարության տվյալների՝ մարտերի ընթացքում զոհվել են 51 զինծառայողներ ։